CELEX: 62016TN0763
Language: et
Date: 2016-10-31 00:00:00
Title: Kohtuasi T-763/16: 31. oktoobril 2016 esitatud hagi – PY versus EUCAP Sahel Niger

9.1.2017   
            
            
               ET
            
            
               Euroopa Liidu Teataja
            
            
               C 6/46
            
         31. oktoobril 2016 esitatud hagi – PY versus EUCAP Sahel Niger
   (Kohtuasi T-763/16)
   (2017/C 006/58)
   Kohtumenetluse keel: prantsuse
   
      Pooled
   
   
      Hageja: PY (Souffelweyersheim, Prantsusmaa) (esindajad: advokaadid S. Rodrigues ja A. Tymen)
   
      Kostja: EUCAP Sahel Niger (Niamey, Niger)
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellest tulenevalt:
   
               —
            
            
               tuvastada missiooni vastutus ELTL artikli 340 tähenduses;
            
         
               —
            
            
               mõista hageja varalise kahju eest välja hüvitis;
            
         
               —
            
            
               mõista hageja mittevaralise kahju eest välja hüvitis, mis on hinnatud summale 70 000 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja ühe väite, mille kohaselt on missioon EUCAP Sahel Niger (edaspidi „missioon“) rikkunud lepingulisi kohustusi, millest tuleneb tema lepinguline vastutus ELTL artikli 340 tähenduses.
   Hageja, kes on endine missiooni töötaja, väidab, et missioon on lepingut rikkunud seoses töökohal toimuva ahistamise suhtes läbiviidava sisejuurdluse ja kannatanute kaitsega. Missiooni tegevusetus ja see, et ta ei alustanud sisejuurdlust, jätkus ahistamine, millest hageja oli teatanud, ning muutus hullemaks ja kahjustas raskelt tema tervist, mille tõttu tuli ta kiirkorras repatrieerida. Hageja ei saanudki enam kuni tema lepingu lõppemiseni tööle asuda.
   Seetõttu nõuab hageja oma mittevaralise kahju hüvitamist, mis tekkis sellest, et ta oli sunnitud vaatamata sellele, et ta oli ahistamisest teatanud, taluma seda mitme kuu jooksul, mida missioon oleks saanud vältida, sellest, et tal ei olnud võimalik töötada, sellest, tema tervis halvenes, ning eelkõige sellest, et tema depressiivne seisund kestab sellest ajast alates. Ta nõuab ka varalise kahju hüvitamist, mis tuleneb töötasu kaotamisest alates 30.-st töövõimetuspäevast ja võimaluse kaotusest, et tema töölepingut uuendatakse.